නවසීලන්ත පාර්ලිමේන්තු ඇමතිවරයෙක් වන ටමාටි කොෆේ දරු ප්‍රසූතියෙන් පසු පියවරුන්ට ලැබෙන නිවාඩු ලබාගැනීමෙන් පසු රාජකාරියට වාර්තා කළේ විවාදයකට සහභාගීවීම සඳහාය. ඒ එන විට ඔහු සිය බිළිඳු දරුවාද ගෙන ආවේය. ටමාටි කොෆේ හා ඔහුගේ සැමියා ටිම් ස්මිත් යන දෙදෙනා දරුවෙක් ලබා ගත්තේ ගර්භාෂය කුලියට දෙන කාන්තාවක් මගිනි. දරු තිදෙනෙකුගේ පියෙකු වන නවසීලන්ත කතානායක මැලාර්ඩ් මහතා මුනුපුරු මිණිබිරියන්ගේද දරු සුරතල් බලන සීයා කෙනෙකි. පාර්ලිමේන්තුවට පැමිණි කොෆේ විවාදයකට සහභාගී වෙන අතරවාරයේ ඔහු ස්වේච්ඡාවෙන් ඉදිරිපත් වී එය අවසන් වෙන තුරු දරුවා බලා ගත්තේය. දරුවාට කිරි පොවන හා නළවන ගමන් පාර්ලිමේන්තු මැති සබය හැසිරවූ කතානායකවරයා, ට්විටර් පණිවිඩයක් තබමින් කියා තිබුණේ ඔහුගේ අසුන එම රාජකාරියට අදාළ නිලධාරීන් පමණක් භාවිත කරන එකක් වුවත්, අද දිනයේ එහි ඉතා වැදගත් පුද්ගලයෙක් සමඟ අසුන් ගැනීමට තමාට හැකි වූ බවය. දරු උපත වෙනුවෙන් නව යුවළට සුබපතන්නට ද ඔහු අමතක නොකළේය.
විවාදය අවසන් වනතුරු කොෆෙගේ දරුවා බලා ගත්තේ කව්ද
කතානායකවරයා